Ճանաչու՞մ ես Հայաստանը, ճանաչու՞մ ես նրա բնությունը, բնությանը ձուլված ճարտարապետական կոթողները և հազարամյա պատմության քարակերտ վկաները` վիշապաքարերը, ժայռապատկերները, կիկլոպյան ամրոցներն ու հին աստղադիտարանները, որոնք ստեղծում են ոգեղեն հեռավոր մի աշխարհի գոյության զգացողություն: Ճանաչու՞մ ես հային, ով արտաքուստ խնդիրների, ցավի ու պայքարի մեջ մխրճված` ներքուստ պահպանել է մարդկայնության մի անգնահատելի հատիկ, որը ապշեցնում է օտարերկրացուն` քանդելով անտարբերության ու կասկածամտության պատը: Որքան շատ ճամփորդես Հայաստանում, այնքան կհասկանաս, թե որքան քիչ ես ճանաչել սեփական երկիրդ ու համերկրացուդ: «Ճանաչիր, որ սիրես». այս սկզբունքով էլ առաջնորդվում է «Գարդման տուր» տուրիստական ընկերությունը` առաջարկելով ներգնա տուրիզմի արկածային ու ավանդական փաթեթներ, օգնելով հայ և օտարերկրացի տուրիստներին բացահայտել Հայաստանն իր բոլոր գրավիչ կողմերով: